Lé Tanson

De **Léon Jean-Pierre** ("**Lé**") **Tanson**, gebuer den 9. Abrëll 1914 zu Beetebuerg, a gestuerwen den 3. Abrëll 1999 zu Munneref, war e lëtzebuergesche Moler, Lokalhistoriker a Fotograf. Hie war mat der Fernande Weisen bestuet a war Employé bei der Spuerkeess.

No sengem Secondaire an der *[[Lycée de garçons de Luxembourg|Industrieschoul]]* um Lampertsbierg, huet hien eng Karriär als Moler ageschloen. Hie war e Joer an der *[[Lycée des arts et métiers|Handwierkerschoul]]* um Lampertsbierg, an huet duerno zu Paräis op der *École supérieure des beaux-arts* an op der *Académie de la grande chaumière* studéiert.

Hien huet Biller, Zeechnungen, Timberen, Keramik, Skulpturen, Mosaicker, Plakater a gosse Plakke geschaf. Vun him si Monumenter zu Hollerech, Ohn, Munneref, Éiter, Elleng, Beetebuerg an Uewerkuer. Och d'Monument fir d*'Volontaires luxembourgeois* am Koreakrich zu Seoul a Südkorea ass vun him. Hien huet Bicher illustréiert a lokalhistoresch Fuerschunge publizéiert.

De Lé Tanson war Member vum Cercle artistique de Luxembourg, wou hien och Member am Conseil gouf, an zwar vun 1966 bis 1971, déi dräi lescht Joer dovun als Vizepresident.

De Lé Tanson gëllt och als spirituelle Papp vum ARC (sengerzäit "Art Contemporain"), wou hie vun 1959 un ee vun den Haaptorganisateure war, an du bei der Grënnung als A.s.b.l. éischte President war (1993-1997).

Seng ganz Dokumentatioun ass no sengem Doud verluer gaangen. Hien hat senger Haushälterin alles vermaacht, déi du wäertvoll Dokumenter eenzel verkaaft huet an de Rescht ewechgehäit huet.

## Auszeechnungen
Am Zweete Weltkrich gouf de Lé Tanson op Munneref versat. Do huet hien als lokale Chef bei der LVL an der Unio'n matgewierkt. Hien huet ofgeschossenen amerikanesche Piloten, franséischen a russesche Krichsgefaangen a lëtzebuergeschen a loutrengesche Krichsdéngschtverweigerer gehollef.

Direkt no der Befreiung huet de Lé Tanson sech als Fräiwëllegen an d'amerikanesch Arméi gemellt a stoung tëscht September 1944 an August 1945 fir d'éischt als "Trooper" beim 3. Kavallerieregiment a spéider als Regimentsdolmetscher beim "CIC Detachment 212".

Doduerch huet de Lé Tanson eng Rei Auszeechnunge kritt:
* Titre de résistant;
* Croix de l'Union;
* Commandeur de l'Ordre de la couronne de chêne;
* Officier de l'Ordre de Mérite du Grand-Duché de Luxembourg;
* Eéierebiirger vun der Gemeng Munneref;
* Honorary Sergeant and Official Regimental Translator of the 3rd Armoured Cavalry Regt. II US Army;
* Aner amerikanesch, franséisch a sowjetesch Auszeechnungen.

## Wierker (Auswiel)

Image:HollerechDeportatiounsmemorial04.jpg|Plack um Deportatiounsmemorial
Image:Hotel Grand Chef 2008 Plaque Jean Monnet.jpg|Jean Monnet-PlackHotel Grand-chef Munneref
Fichier:WW II Plak Éiter.JPG|Erënnerungsplack Zweete Weltkrich um Kierfecht zu Éiter

Fichier:Consolatrix, Kierch Munneref.jpg|Consolatrix, baussen un der Munnerëffer Kierch
Fichier:Home St Louis, Munneref-102.jpg|En Hellege Louis, baussen um "Home St Louis" am Millewé zu Munneref


## Publikatiounen
* Tanson, Lé, o.J. *Damals …im kleinen Kurort Bad Michelskirch. 1939-1945.* Remich, Offset J. Schomer-Turpel, 318 p. (zirka 1970 ?).
* Tanson, Lé, 1981. *Chronik der 'Stadt' und Gemeinde Bad Mondorf. 1281-1981.*
* Etringer, Norbert & Lé Tanson, 1981. *Chronik der Gemeinde Bürmeringen*. 290 p., Imprimerie Saint-Paul, Luxembourg.
* Tanson, Lé, 1990. *Das grosse Mondorfer Flugfest von 1910*. flydoscope: Magazine de Luxair 3: 28-34, ill. Luxembourg.
* Tanson, Lé, 1997. *Die wechselvolle Geschichte des "Palace Hotel"*. pp.&nbsp;217–220 in: Gerges, Martin (éd.), 1997. *Mondorf, son passé, son présent, son avenir*. Mondorf le Domaine thermal et les éditions Les publications mosellanes. 614 p.&nbsp;Imprimerie Victor Buck. ISBN 2-919975-06-4.

## Um Spaweck